als_Latn dik_Latn sag_Latn
Jo vetëm që politika shqiptare është në tranzicion, por edhe kryeqyteti është në një tranzicion të brendshëm për sa i takon arkitekturës ndërtimore. Tirana fare mirë mund të quhet qyteti lëvizës, sepse brenda një harku të shkurtër kohor ndryshon pamja në pjesë të ndryshme të qytetit.
Një qytetar nga Tirana ka shkruar pranë JOQ, pikërisht për një problem të tillë të ndërtimeve pa kriter.
Përshëndetje JOQ! Ndodhemi në zonën e Astirit, Tiranë, dhe pyetja që shtrojmë këtu është: Ku do të kalojnë banorët për të shkuar në shtëpi?! Mbrëmë në darkë ishte i lirë, sot në mëngjes u zgjuam me një pamje të tillë. Nuk e kuptoj se përse duhet rrethuar gjithë ai ambient publik, sepse kështu duhet t’i biem pallatit përqark që të shkosh tek hyrja. Policia Bashkiake për një arkë speca vihet në alarm dhe sjell eskortën, ndërsa për gjithë këtë rrethim që guxoj ta quaj vjedhje të publikes, nuk është bërë asgjë. Habitem si nuk është revoltuar asnjë nga banorët e pallatit apo lagjes se mirë që Bashkia s’ka si të revoltohet meqë e ka dhënë vetë lejen. Në hapësirën e rrethuar nuk ka pasur ndonjë biznes, thjesht ishte publike dhe shfrytëzohej nga kalamajtë e lagjes për të luajtur, kushedi se çfarë do ngrenë tani se janë mësuar tashmë, i ngrehet mendja dikujt me lek të bëjë një kafene dhe bashkia ia jep lejen pa dashur t’ia dijë se po i zë frymën qytetarëve të vendit”, përfundoi qytetari.
als_Latn als_Latn als_Latn